40. dodjela Oscara

**40. dodjela Oscara** je održana 10. aprila 1968. u dvorani Santa Monica Civic Auditorium u Santa Monici. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1967. godine. Vodio ju je komičar  Bob Hope.

Na njeno su održavanje značajno uticali burni događaji koji su te godine pogodili SAD i ostatak svijeta. Ceremonija je originalno bila zakazana za 8. april, ali je četiri dana ubijen Martin Luther King, vođa pokreta za građanska prava američkih crnaca, a što je izazvalo bijes i žalovanje u crnačkoj zajednici. Četvoro njenih pripadnika koji su trebali sudjelovati u svečanosti - Sidney Poitier, Sammy Davis, Jr., Louis Armstrong i Diahann Carroll - objavili su kako neće doći zbog žalovanja; predomislili su se tek nakon što je odlučeno da se ceremonija održi dva dana kasnije.

Burna zbivanja vezana uz pokret za crnačka prava su se, sa druge strane, odrazila i na glasove članova Akademije, pa je tako pobjednikom večeri, osvojivši glavnu i još četiri nagrade, postao *[[In the Heat of the Night (film)|In the Heat of the Night]]*, film koji se kroz žanorvski obrazac kriminalističkog filma bavio promjenama međurasnih odnosa na američkom Jugu. Glavna konkurencija mu je bila komedija *[[Guess Who's Coming to Dinner]]* koja se također bavila međurasnim odnosima, kao i gangstersko-biografski film *[[Bonnie and Clyde (film)|Bonnie i Clyde]]* koji se često navodi kao prvo ostvarenje Novog Hollywooda, tada, doduše predmet kontroverzi zbog eksplicitnog prikaza nasilja. Oba filma su bila dobila nominacije u sve četiri glumačke kategorije, a što je bio jedini slučaj u historiji "Oscara" da to postignu dva filma. Mike Nichols je, pak, osvojio Oscar za režiju za znameniti film *[[Diplomac (film)|Diplomac]]*; taj je film osvojio samo tu nagradu, i to je bio posljednji takav slučaj u historiji dodjele "Oscara".

Zbog sve veće učestalosti filmova u boji, odnosno sve rjeđeg snimanja crno-bijelih filmova, bilo je odlučeno da se objedine dotada po tom osnovu zasebne kategorije za fotografiju, scenografiju i kostimografiju.

Tadašnju Jugoslaviju je predstavljao film *[[Skupljači perja]]* koji je ušao među pet nominiranih u kategoriji najboljeg filma na stranom jeziku.

## Nagrade

Pobjednici su navedeni prvi i označeni **podebljanim slovima**.

### Humanitarna nagrada Jean Hersholt
Gregory Peck

### Memorijalna nagrada Irving G. Thalberg
Alfred Hitchcock

### Počasni Oscar
Arthur Freed

## Najavljivači i izvođači

### Najavljivači

### Presenters

### Izvođači

## Broj nagrada i nominacija

### Višestruke nominacije

Ovi filmovi su dobili više nominacija:

**10 nominacija*: *Bonnie and Clyde* and *Guess Who's Coming to Dinner*
**9 nominacija*: *Doctor Dolittle*
**7 nominacija*: *The Graduate*, *In the Heat of the Night* and *Thoroughly Modern Millie*
**5 nominacija*: *Camelot*
**4 nominacije*: *Cool Hand Luke*, *The Dirty Dozen* and *In Cold Blood*
**2 nominacije*: *A Place to Stand* and *The Taming of the Shrew*

Ovi su filmovi dobili više nagrada.

**5 nagrada*: *In the Heat of the Night*
**3 nagrade*: *Camelot*
**2 nagrade*: *Bonnie and Clyde*, *Doctor Dolittle* and *Guess Who's Coming to Dinner*

## Vanjske veze
* The 40th Annual Academy Awards Synopsis  at IMDb